सिनेमा निर्माण गर्ने भनेको एउटा पुल बनाएको जस्तै हो, जुन बलियो र दीर्घकालीन हुन जरुरी छ । जसमा टेकेर भावी पुस्ताले आफ्नो बाँकी जीवन सहजै गुजार्न सकुन्, सकारात्मक पाठ सिकेर अगाडि बढ्न सकुन् भन्ने उनको चाहना छ । तसर्थ उनी एउटा सशक्त टिम लिएर नेपाली चलचित्र क्षेत्रमा पाइला चाल्दै छन् । नेपाली चलचित्र क्षेत्रमा एक कुशल निर्माताको अभाव खड्केको परिप्रेक्ष्यमा एक अनुभवी एवं व्यावसायिक निर्माताको रुपमा पौडेल अगाडि आएका छन् । भविष्यमा लगातार नेपाली फिल्मको माध्यमद्धारा नेपाली कला संस्कृतीको जगेर्ना गर्ने उनको लक्ष्य रहेको छ ।
